**РАДНА ВЕРЗИЈА**

На основу члана 3. став 1. тачка 14, члана 4. став 3. и члана 13. ст. 1. Закона о комуналним делатностима ("Сл. гласник РС", бр. 88/11 и 104/16, 46/14-одлука УС РС и 95/18), члана 20. став 1. тачка 2., члана 32. став 1. тачка 6), члана 86 став 4. (''Сл. гласник РС'' број: 129/07, 83/14, 101/16) члана 18. став 2. тачка 4) члана. 39. Закона о прекршајима ("Сл. гласник РС", бр. 65/13 и 13/16), члана 2. 14з. 14и. Уредбе о начину и условима за отпочињање обављања комуналних делатности (''Сл. гласник РС'' број: 13/18, 66/18 и 51/19) члана 40 ст. 1. тач. 6. Статута општине Оџаци ("Сл. лист општине Оџаци'' број: 02/19), Привремени орган општине Оџаци на \_\_\_\_\_\_\_\_ седници одржаној дана \_\_\_\_\_\_\_\_\_\_\_\_\_\_ донела јe

Одлука о зоохигијени

**I ОПШТЕ ОДРЕДБЕ**

**Делатност зоохигијене**

**Члан 1.**

Делатност зоохигијене обухвата послове: хватања, превоза, збрињавања, смештаја напуштених и изгубљених животиња у прихватилиште; контроле и смањења популације изгубљених и напуштених паса и мачака; нешкодљивог уклањања и транспорта лешева животиња са јавних површина и објеката за узгој, држање, дресуру, излагање, одржавање такмичења или промет животиња до објеката за сакупљање, прераду или уништавање споредних производа животињског порекла на начин који не представља ризик по друге животиње, људе или животну средину; спровођења мера за смањење популације глодара, инсеката и штетних микроорганизама мерама дезинфекције, дезинсекције и дератизације на јавним површинама.

**II ХВАТАЊЕ И ЗБРИЊАВАЊЕ НАПУШТЕНИХ И ИЗГУБЉЕНИХ ЖИВОТИЊА**

**Вршилац комуналне делатности**

**Члан 2. ﻿** **[верзија члана](file:///C:\\Users\\MSI\\AppData\\Local\\Ing-Pro\\IngProPaket5P\\72801.htm)** - 7/2017, у примени до 25.12.2019.

Послове зоохигијене обавља Вршилац комуналне делатности са којим општина Оџаци закључи уговор након спроведеног поступка утврђеног законом (у даљем тексту: вршилац комуналне делатности)

Вршилац комуналне делатности обавља следеће послове:

1. хвата и збрињава напуштене животиње у прихватилишту за животиње;

2. нешкодљиво уклања лешеве животиња са површина јавне намене и других површина и објеката за узгој, држање, дресуру, излагање, одржавање такмичења или промет животиња;

3. транспортује или организује транспорт лешева са јавних површина и објеката за сакупљање отпада животињског порекла на начин који не представља ризик по друге животиње, људе или животну средину.

Када је животиња угинула под околностима које се не сматрају уобичајеним, леш животиње може бити уклоњен само по налогу ветеринарског инспектора.

Нешкодљиво уклањање лешева животиња подразумева њихово сакупљање, транспорт, сахрањивање, спаљивање или прераду на прописан начин.

Вршилац комуналне делатности мора да има минималну стручну оспособљеност кадрова и минимални технички капацитет предвиђен Уредбом о начину и условима за отпочињање обављања комуналних делатности.

**Члан 3.**

Вршилац комуналне делатности обавља послове у складу са закљученим уговором. .

Власници или држаоци животиња, дужни су да пријаве угинуће животиње Општинској управи.Одељењу за инспекцијске послове и заштиту животне средине и да се придржавају свих упутстава које је Вршилац комуналних делатности прописао у вези са одлагањем лешева.

Вршилац комуналне делатности је дужан, када је то потребно, да обезбеди превоз лешева са места угинућа до објекта за преглед лешева и исте одложи у сточну јаму.

**Хватање паса** **и мачака**

**Члан 4.**

У циљу сузбијања беснила и других заразних и паразитских болести, пси и мачке луталице хватаће се, а у изузетним случајевима, када за то нема могућности и нешкодљиво уклањати на начин и под условима предвиђеним важећим прописима.

**Држање ухваћених паса и мачака**

**Члан 5.**

Хватање и нешкодљиво уклањање паса и мачака са улице и површина јавне намене Вршилац комуналне делатности врши у складу са уговором а по потреби и по позиву Општинске управе

Вршилац комуналне делатности је дужан да ухваћеног пса, односно мачку, држи најдуже 72 часа од момента хватања, ради предаје власнику или држаоцу уз накнаду трошкова

хватања и чувања, у висини износа утврђеног важећим ценовником.

Уколико је накнада из претходног става покривена уговором иста је приход буџета општине Оџаци.

**Услови и поступак враћања**

**Члан 6.**

Ухваћени пас или мачка могу након наплате трошкова из претходног члана, бити враћени власнику или држаоцу, ако су пријављени надлежној ветеринарској служби, цепљени против беснила и регистровани у складу са прописима.

Ухваћени пас или мачка, који се не могу вратити власнику или држаоцу, јер не испуњавају услове из претходног става, или је власник или држалац непознат, као и пас и мачка чији се власник или држалац не појави у року од 72 часа, морају бити уклоњени на хуман начин или удомљени.

**Привремено прихватилиште за животиње**

**Члан 7.**

Животиње које се затекну ван стана, дворишта, односно држе се и гаје на начин и на подручјима супротно прописима, смештају се на посебно уређеном простору (у даљем тексту: привремено прихватилиште).

Трошкови хватања, превоза и смештаја животиња, вакцинисања и нешкодљивог уклањања из претходног става, падају на терет власника или држаоца ухваћене животиње, уколико је власник или држалац познат.

Ако је власник или држалац животиње непознат, трошкови се надокнађују из уговорених средстава

Ухваћене животиње чувају се у привременом прихватилишту најмање три дана или дуже, ако то захтевају ветеринарско-санитарни разлози.

**Поступање са животињама**

**Члан 8.**

Над животињама које се смештају у привремено прихватилиште, мора се извршити дезинсекција приликом пријема.

Животиње смештене у привремено прихватилиште морају се редовно хранити и појити.

**Члан 9.**

Привремено прихватилиште мора имати довољно одговарајућег простора за смештај животиња, који се мора редовно хигијенски одржавати и дезинфиковати.

Животиње морају бити обележене свака посебно на одговарајући начин, редним бројевима.

За сваку животињу се води евиденција која садржи датум и место хватања, здравствено стање и коначни поступак са њом.

**Регистарска ознака**

**Члан 10.**

Ухваћени пси и мачке, који имају на себи евиденцију (регистарску ознаку), смештају се у одвојени простор привременог прихватилишта, под истим условима као и друге животиње.

О ухваћеним животињама из претходног става одмах, а најкасније у року од 24 часа обавештава се ветеринарски и комунални инспектор, а познати власник или држалац најкасније у року од три дана од дана њиховог хватања.

**Уступање и уклањање животиња**

**Члан 11.**

Ако власник или држалац не преузме животињу из привременог прихватилишта или је исти непознат, таква животиња може бити уступљена научноистраживачким и другим сличним установама или бити удомљена код правног или физичког лица, које за то искаже интересовање, у року од најмање 30 дана од дана смештаја у прихватилиште, односно може бити уклоњена савременим методама, на хуман начин.

**III МЕРЕ ЗАБРАНЕ**

**Члан 12.**

Забрањено је:

1. хватање паса и мачака отпацима закланих и деловима угинулих животиња;

2. храњење напуштених паса и мачака на површинама јавне намене, као и појење животиња на јавним чесмама и бунарима намењеним за снабдевање водом грађана;

3. вођење паса и мачака на пијацу и у јавне просторије (продавнице, угоститељске радње, биоскоп, позориште и друге установе и институције);

4. изазивање агресивног понашања код животиња;

5. злостављање и напуштање животиња;

6. хватање и уништавање животиња, осим од стране овлашћене организације у складу са прописаним начином и поступком;

7. остављање лешева животиња и њихових делова, на местима која нису за то прописана;

8. сахрањивање угинулих животиња и њихових делова ван места одређеног за ту сврху;

9. организовање борби животиња и омогућавање учешћа животиња у тим борбама;

**IV НАДЗОР**

**Члан 13.**

Надзор над применом и спровођењем ове одлуке врши комунални инспектор.

**V КАЗНЕНЕ ОДРЕДБЕ**

**Прекршаји Вршиоца комуналне делатности**

**Члан 14.**

Новчаном казном у износу од 150.000,00 динара, казниће се Вршилац комуналне делатности, ако учини прекршај из члана члана 6. став 2., члана 8., члана 9., и члана 12. тачка 1., 4., 5., 7. и 8. ове одлуке.

За прекршај из става 1. овог члана казниће се и одговорно лице у Вршиоцу комуналних делатности, новчаном казном у износу од 15.000,00 динара.

Новчаном казном у износу од 100.000,00 динара, казниће се Вршилац комуналних делатности, ако учини прекршај из члана 3. став 3., члана 5. став 2., члана 7. став 4. и члана 10. ове одлуке.

За прекршај из става 3. овог члана казниће се и одговорно лице у Вршиоцу комуналне делатности, новчаном казном у износу од 10.000,00 динара.

**Прекршаји правног лица**

**Члан 15.**

Новчаном казном у износу од 150.000,00 динара, казниће се правно лице ако учини прекршај из члана 12. ове одлуке.

За прекршај из става 1. овог члана казниће се и одговорно лице у правном лицу новчаном казном у износу од 15.000,00 динара.

Новчаном казном у износу од 100.000,00 динара, казниће се правно лице ако учини прекршај из члана 3. став 2. ове одлуке.

За прекршај из става 3. овог члана казниће се и одговорно лице у правном лицу новчаном казном у износу од 10.000,00 динара.

**Прекршаји предузетника**

**Члан 16.**

Новчаном казном у износу од 75.000,00 динара, казниће се предузетник ако учини прекршај из члана 12. ове одлуке.

Новчаном казном у износу од 30.000,00 динара, казниће се предузетник ако учини прекршај из члана 3. став 2. ове одлуке.

**Прекршаји физичког лица**

**Члан 17.**

Новчаном казном у износу од 25.000,00 динара, казниће се физичко лице ако учини прекршај из члана 12. ове одлуке.

Новчаном казном у износу од 15.000,00 динара, казниће се физичко лице ако учини прекршај из члана 3. став 2. ове одлуке.

**VI ЗАВРШНЕ ОДРЕДБЕ**

**Члан 18.**

Ступањем на снагу ове одлуке, престаје да важи Одлука о

**Члан 19.**

Ова одлука ступа на снагу осмог дана од дана објављивања у "Службеном листу општине Оџаци".

ПРИВРЕМЕНИ ОРГАН ОПШТИНЕ ОЏАЦИ